KCE บวก 2% ลุ้นไตรมาส 2 กำไรแตะ 670 ล้านบาท รับยอดขายพุ่ง
KCE ราคาหุ้นบวก 2% นักลงทุนเข้าเก็งกำไรเชื่อมั่น หลังโบรกประเมินกำไรไตรมาส 2 แตะ 670 ล้านบาท รับยอดขายพุ่ง คาดหนุนครึ่งปีแรกกำไร 1.2 พันล้านบาท ยังคงแนะนำ “ซื้อ”
KCE ราคาหุ้นบวก 2% นักลงทุนเข้าเก็งกำไรเชื่อมั่น หลังโบรกประเมินกำไรไตรมาส 2 แตะ 670 ล้านบาท รับยอดขายพุ่ง คาดหนุนครึ่งปีแรกกำไร 1.2 พันล้านบาท ยังคงแนะนำ “ซื้อ”
12 ก.ค. 2565

ผู้สื่อข่าวรายงานว่า วันนี้ (12 ก.ค. 65) ราคาหุ้น  บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 10:42 น. อยู่ที่ระดับ 56.00 บาท บวก 1.00 บาท หรือ 1.82% ทำจุดสูงสุดที่ระดับ 56.25 บาท ทำจุดต่ำสุดที่ระดับ 54.75 บาท ด้วยมูลค่าการซื้อขาย 140.86 ล้านบาท
บริษัทหลักทรัพย์ เคจีไอ (ประเทศไทย) จำกัด (มหาชน) ระบุว่า คาดกำไรจากธุรกิจหลังของ KCE ในไตรมาส 2 ปี 65 จะเพิ่มขึ้นเป็น 670 ล้านบาท เพิ่มขึ้น 20% เมื่อเทียบกับงวดเดียวกันของปีก่อน และเพิ่มขึ้น 20% จากงวดเดียวกันของปีก่อน เนื่องจากยอดขายที่เพิ่มขึ้นเพราะมียอดคำสั่งซื้อแข็งแกร่ง และอัตรากำไรขั้นต้นดีขึ้นเพราะการเดินเครื่องกำลังการผลิตใหม่เป็นไปอย่างราบรื่น ซึ่งจะทำให้กำไรจากธุรกิจหลักในครึ่งแรกปี 65 เพิ่มขึ้นเป็น 1.2 พันล้านบาท เพิ่มขึ้น 24% เมื่อเทียบกับงวดเดียวกันของปีก่อน และคิดเป็น 45% ของประมาณการกำไรปีนี้
ขณะเดียวกันมองว่ากำไรของ KCE มีแนวโน้มจะเพิ่มขึ้นในครึ่งหลังของปี 65 จากการเพิ่มขึ้นของยอดขาย จากยอดคำสั่งซื้อที่แข็งแกร่ง และกำลังการผลิตใหม่ และอัตรากำไรขั้นต้น จากการประหยัดต่อขนาด ในขณะเดียวกันเนื่องจาก 70% ของรายได้มาจากสินค้าที่เกี่ยวข้องกับกลุ่มยานยนต์ และบริษัทกำลังขยายไปสู่สินค้าที่มีมาร์จิ้นสูง จึงคาดว่า KCE จะได้อานิสงส์จากกระแสโลกในด้านของ EVs
ทั้งนี้ทางทีมวิจัยของ KGI Taiwan คาดว่ายอดขาย EV ในปี 65 จะอยู่ที่ 10.73 ล้านคัน เพิ่มขึ้น 65% จากงวดเดียวกันของปีก่อน โดยอัตราการใช้งาน EV (penetration rate) จะอยู่ที่ 13.2% และจะเพิ่มเป็น 22.8% ภายในปี 68 ซึ่งจะเป็นการเติบโตที่สูงกว่าประมาณการยอดขายรถยนต์ทั้งโลกในปี 65 ที่คาดไว้ที่ 81.13 ล้านคัน ทรงตัวจากงวดเดียวกันของปีก่อน
อย่างไรก็ตามปรับลดราคาเป้าหมายสิ้นปี 65 ของ KCE ลงเล็กน้อยจาก 75.00 บาท เหลือ 69.00 บาท และยังคงแนะนำ “ซื้อ”